**ПОКАНА**

**До всеки, когото касае:**

Търговско-промишлена палата Добрич има удоволствието да Ви покани като участник в събитията по проект „**Match@Grow**“ - финансиран от инициативата **EU4Business** на **Европейския съюз** и управлявана от EUROCHAMBRES.

**Бюджет на проекта:** 59 118 евро, **принос от ЕС:** 56 162 евро (95%)

**Период на изпълнение:** 01.07.2021 – 31.12.2021

**Партньори:**

Търговско – промишлена палата Добрич, България – Водещ партньор

Център за подкрепа на иновациите, Ереван, Армения – Партньор

**Територия на действие:** България и Армения

**Цел на проекта:**

Основната цел на проекта е да допринесе за развитие на интернационализацията на български и арменски фирми от сектора на био/органични храни (производители, търговци на едро, дистрибутори, агенти).

**Основни дейности:**

- Брокерски събития B2B по време на:

* **Добрички панаир - B2B Добрич, България (25-27 август 2021)**
* **Панаир ArmProdEXPO** - **B2B Ереван, Армения (15-17 октомври 2021)**

-Посещение на Фермерски пазар в град Добрич

- Посещение на Фермерски пазар в град Ереван

- Фирмени визити в България и в Армения

Представители на 10 арменски фирми от сектора на био/органични храни ще посетят, както Добрички панаир, така и Фермерския пазар в град Добрич. Българските търговци, дистрибутори, вносители и производители ще могат да проведат кратки разговори с гостуващите фирми; да ги поканят на посещение в своите фирми с цел установяване на бизнес контакти.

Представители на 10 български фирми от сектора на био/органични продукти ще могат на реципрочен принцип да посетят Армения в периода 15-17 октомври по време на панаир **ArmProdEXPO**, където ще имат възможност да се срещнат с дистрибутори, търговци на едро, търговци на дребно и др. от Армения.

На изложението ще участват фирми от следните браншове консервна промишленост, производство на семена, хлебни и тестени изделия, месни продукти, риба и морски дарове, млечни продукти, тестени изделия, подправки, хранителни стоки, чай, кафе, сушени плодове и зеленчуци, здравословни, натурални и органични продукти.

Организациите партньори по проекта ще предоставят консултантска помощ при подготовката, провеждането и последващи комуникации след съответните събития. (изготвяне на профил, превод по време на срещите, съдействие при организация на пътуването).

**Участието във всички дейности по проекта е безплатно.**

**Целеви групи:**

Производители, търговци на едро, търговци на дребно, дистрибутори, агенти, представители и др. в сферата на био/органичното земеделие.

Приложено изпращаме формуляр за участие.

**За контакти:**

Герман Германов – Ръководител на проекта

E-mail: [ggermanov63@gmail.com](mailto:ggermanov63@gmail.com); Мобилен телефон 0899 115590

Татяна Гичева – Организатор събития и комуникации

E-mail: [tgicheva@cci.dobrich.net](mailto:tgicheva@cci.dobrich.net); Мобилен телефон 0899 115596

Очакваме да потвърдите интереса си за участие до 12 август 2021.

С уважение:

Герман Германов

/Главен секретар на ТПП Добрич/